CELEX: 62021CN0203
Language: fi
Date: 2021-03-31 00:00:00
Title: Asia C-203/21: Ennakkoratkaisupyyntö, jonka Okrazhen sad Burgas (Bulgaria) on esittänyt 31.3.2021 – Rikosoikeudenkäynti, jossa vastaajana on ”DELTA STROY 2003” EOOD

14.6.2021   
            
            
               FI
            
            
               Euroopan unionin virallinen lehti
            
            
               C 228/25
            
         
      Ennakkoratkaisupyyntö, jonka Okrazhen sad Burgas (Bulgaria) on esittänyt 31.3.2021 – Rikosoikeudenkäynti, jossa vastaajana on ”DELTA STROY 2003” EOOD
      (Asia C-203/21)
      (2021/C 228/34)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Okrazhen sad Burgas
      
         Rikosoikeudenkäynnin asianosainen pääasiassa
      
      ”DELTA STROY 2003” EOOD
      
         Ennakkoratkaisukysymykset
      
      
               
                  1)
               
               
                  Onko puitepäätöksen 2005/212/YOS 4 ja 5 artiklaa sekä Euroopan unionin perusoikeuskirjan 49 artiklaa tulkittava siten, että ne mahdollistavat jäsenvaltion lainsäädännön, jonka mukaan kansallinen tuomioistuin voi määrätä pääasian kaltaisessa menettelyssä oikeushenkilölle seuraamuksen sellaisen rikoksen perusteella, jonka osalta ei vielä ole vahvistettu, että se on tehty, koska se on sellaisen rinnakkaisen rikosoikeudellisen menettelyn kohteena, jota ei ole saatettu lopullisesti päätökseen?
               
            
               
                  2)
               
               
                  Onko puitepäätöksen 2005/212/YOS 4 ja 5 artiklaa sekä Euroopan unionin perusoikeuskirjan 49 artiklaa tulkittava siten, että ne mahdollistavat jäsenvaltion lainsäädännön, jonka mukaan kansallinen tuomioistuin voi määrätä pääasian kaltaisessa menettelyssä oikeushenkilölle seuraamuksen vahvistamalla sen suuruuden kyseisen rikoksen tuottaman hyödyn määrän perusteella, kun vielä ei ole vahvistettu, että rikos on tehty, koska se on sellaisen rinnakkaisen rikosoikeudellisen menettelyn kohteena, jota ei ole saatettu lopullisesti päätökseen,?